Artene er ettårige, lave eller middels høye urter. De har en opprett, forgrenet stengel og som regel en krydret duft. Bladene sitter spredt og er flere ganger fjærflikete. Kurvene har gul skive. De fleste artene har hvite randkroner, men noen arter mangler dem. Kurvbunnen er tilspisset og innhul. Frukten har opptil fem langsgående ribber og mangler fnokk. Artene i balderbråslekta med to arter i Norge ble tidligere regnet til . De har også fjærflikete blad, gul skive og hvite randkroner, men har bare tre ribber på frukten.